Държавен вестник, бр. 54, 2005 г., стр. 86

С Т Р .  86
Д Ъ Р Ж А В Е Н   В Е С Т Н И К
Б Р О Й  54
МИНИСТЕРСТВО
НА ФИНАНСИТЕ
НАРЕДБА № 5
от 10 юни 2005 г.
за безмитната търговия
  Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят условия-
та и редът за извършване и организиране на
безмитна търговия, както и контролът върху
продажбата на стоки в обектите за безмитна
търговия.
Чл. 2. Безмитна търговия може да се извър-
шва на следните места:
1. в търговски обекти, разположени в зоните
за митнически контрол на аерогарите и приста-
нищата, открити за международни превози;
2. в търговски обекти, разположени в зоните
на сухопътните гранични контролно-пропуска-
телни пунктове;
3. в самолетите, корабите и влаковете в меж-
дународен рейс;
4. в специализираните магазини за обслуж-
ване на Дипломатическия корпус.
Чл. 3. (1) Безмитна търговия се извършва от
оператори, получили разрешение за извършва-
не на тази дейност при условията и по реда на
тази наредба.
(2) Оператор може да бъде само местно
юридическо лице—търговско дружество с вне-
сен капитал най-малко от  250 000 лв., което:
1. не е в производство по несъстоятелност
или в ликвидация;
2. няма изискуеми и ликвидни публични за-
дължения над 3000 лв.;
3. няма влезли в сила наказателни постанов-
ления за нарушаване на митническото и данъч-
ното законодателство с наложена имуществе-
на санкция над 2000 лв.;
4. се представлява от лица, които:
а) не са осъждани за умишлено престъпление
от общ характер, освен ако са реабилитирани;
б) не са били членове на управителен или
контролен орган на дружество, прекратено по-
ради несъстоятелност, през последните две го-
дини, предхождащи датата на решението за
откриване на производство по несъстоятел-
ност, ако са останали неудовлетворени кре-
дитори.
Чл. 4. (1) Разрешение за извършване на без-
митна търговия в обектите по чл. 2, т. 2 и 4 се
издава от министъра на финансите въз основа
на конкурс за конкретен обект.
(2) Разрешение за извършване на безмитна
търговия в обектите по чл. 2, т. 1 и 3 се издава
от министъра на финансите въз основа на пис-
мено заявление на лицето, което ги експлоати-
ра, след представяне на документи, удостоверя-
ващи обстоятелствата по чл. 3, ал. 2.
(3) Разрешение по ал. 2 може да се издаде и
на лице, което отговаря на условията по чл. 3,
ал. 2 и което има договор с лицето, което екс-
плоатира обектите по чл. 2, т. 1 и 3. Договорът
и документите, удостоверяващи обстоятелства-
та по чл. 3, ал. 2, се представят в Министерство-
то на финансите.
(4) Разрешенията по ал. 1 и 2 се издават за
срок до 10 г. Разрешението по ал. 3 се издава за
срока на договора по ал. 3, но не повече от 10
години.
Г л а в а  в т о р а
КОНКУРСИ ЗА ИЗДАВАНЕ НА РАЗРЕШЕ-
НИЕ ЗА ОСЪЩЕСТВЯВАНЕ НА БЕЗМИТНА
ТЪРГОВИЯ
Чл. 5. (1) Министърът на финансите със за-
повед обявява конкурс за издаване на разреше-
ние за извършване на безмитна търговия, като
определя неговия предмет, условия и крайния
срок за подаване на документите. Заповедта се
публикува в два централни ежедневника най-
малко 15 дни преди крайната дата за подаване
на документите.
 (2) Конкурсите за издаване на разрешение
за извършване на безмитна търговия се про-
веждат при наличие на свободни търговски
обекти от комисия, назначена със заповед на
министъра на финансите.
(3) За извършване на действията по раз-
глеждане на всяко заявление за издаване на
разрешение за извършване на безмитна тър-
говия и за издаване на разрешение за конкре-
тен обект се събират държавни такси, опреде-
лени в Тарифа № 12 за таксите, които се съби-
рат в системата на Министерството на финан-
сите по Закона за държавните такси, одобре-
на с Постановление № 55 на Министерския
съвет от 1993 г. (обн., ДВ, бр. 24 от 1993 г.;
доп., бр. 1 и 18 от 1994 г.; изм., бр. 37 и 77 от
1994 г.; изм. и доп., бр. 101 от 1994 г., бр. 106
от 1996 г., бр. 58 и 78 от 1997 г., бр. 42 от 1999 г.;
изм., бр. 90 от 1999 г., бр. 2 от 2000 г., бр. 112
от 2001 г., бр. 96 от 2002 г.; изм. и доп., бр. 13
от 2003 г.; изм., бр. 111 от 2003 г.).
(4) Заплатените държавни такси не подле-
жат на възстановяване.
(5) Комисията по ал. 2 се състои най-малко
от 5 членове.
(6) Дейността на комисията се ръководи от
председател, който се определя в заповедта по
ал. 2. Комисията избира от състава си секретар,
който организира и осигурява чрез админист-
рацията на Министерството на финансите ор-
ганизационно-техническото обслужване на ко-
мисията.
Чл. 6. (1) Комисията се свиква на заседание
от нейния председател.
(2) Заседанията на комисията са редовни,
когато присъстват най-малко две трети от чле-
новете є.